
Η Β.Λ. είναι 34 χρονών και είναι απόφοιτος του ΤΕΙ Ραδιολογίας –Ακτινολογίας  .Ζει με τους γονείς της σε αγροτική περιοχή . Περιγράφει την περίοδο που πήγαινε σχολείο  ως ευχάριστα χρόνια όμως στην Β΄ Λυκείου έπειτα από ερωτική απογοήτευση κλείνεται στον εαυτό της και ζητάει να διακόψει το σχολείο. Με την υποστήριξη από την οικογένεια της επισκέπτεται Ψυχίατρο και υποστηρίζεται από ψυχολόγο .Διαγιγνώσκεται με συναισθηματική διπολική διαταραχή . Λαμβάνει  φαρμακευτική αγωγή και μέχρι να δώσει πανελλήνιες εξετάσεις είναι συνεπής και καταφέρνει να περάσει στην σχολή . Στο 2ο έτος των σπουδών της απογοητεύεται για 2η φορά ερωτικά και νοσηλεύεται σε Ψυχιατρικό Νοσοκομείο. Ρυθμίζεται φαρμακευτικά και καταφέρνει να τελειώσει την σχολή της. Εργάζεται περιστασιακά στην Αθήνα ως σερβιτόρα σε εστιατόρια και καφετέριες για μικρά χρονικά διαστήματα και επιστρέφει το 2012 στην οικογένειά της στο χωριό. Στην επαρχία δεν βρίσκει εύκολα δουλειά και πληροφορείται από την Πρόνοια του Δήμου  για την λειτουργία του ΚοιΣΠΕ.  Στην 1η συνέντευξη με την Ψυχολόγο και τον Κοινωνικό Λειτουργό του ΚοιΣΠΕ  δείχνει ιδιαίτερα κοινωνική και πρόθυμη να αναλάβει οποιαδήποτε εργασία. Αναφέρει όλο το ιστορικό της και επικεντρώνεται στην ανάγκη της να δουλέψει προκειμένου να αυξήσει το εισόδημά της και να μείνει μαζί με τον σύντροφό της στην πόλη . Παρακολουθείται από ιδιώτη Ψυχίατρο και 1 φορά τον μήνα την επισκέπτεται κλιμάκιο στο χωριό της που παρέχει υπηρεσίες ολοκληρωμένης κοινοτικής  φροντίδας. Στη 2η συνέντευξη της ζητείται να υπάρξει μια εβδομάδα εκπαίδευσης και γνωριμίας με τα υπόλοιπα μέλη της ομάδας ως σερβιτόρα σε καφέ απογευματινές ώρες.  Δέχεται χαρούμενη την θέση εργασίας και επικυρώνει το ραντεβού σε 2 ημέρες. Στο μεσοδιάστημα τηλεφωνεί συνεχώς και προβάλλει δυσκολίες στα ωράρια και στη  μετακίνησής της στο χώρο εργασίας που είναι στο κέντρο της πόλης καθώς και ότι θα την εξυπηρετούσε πρωινό ωράριο εργασίας . Της ζητάμε εκ νέου συνάντηση να συζητήσουμε από κοντά  τα προβλήματα. 
1. Που εστιάζετε το πρόβλημα της Β.Λ. σε σχέση με το εργασιακό κομμάτι; Ποια είναι κατά την γνώμη σας η διαδικασία που έπρεπε να ακολουθήσει ο ΚοιΣΠΕ για την συγκεκριμένη ασθενή ; 
2. Πόσο έτοιμοι είναι οι ΚοιΣΠΕ να δεχτούν και να ενσωματώσουν άτομα που χρειάζονται εργασιακή απασχόληση την ίδια ώρα που αντιμετωπίζουν ψυχοκοινωνικά προβλήματα; 
3. Υπάρχουν ελλείψεις στις υπηρεσίες της  λειτουργίας  του ΚοιΣΠΕ του Τομέα σας; Πως πιστεύεται ότι πρέπει να λειτουργεί ο ΚοιΣΠΕ σε σχέση με τις υπόλοιπες υπηρεσίες της κοινότητας;
